94/923/EY: Komission päätös, tehty 14 päivänä marraskuuta 1994, yhteisön ekotuotemerkin myöntämistä maanparannusaineille koskevien ekologisten perusteiden laatimisesta



Virallinen lehti nro L 364 , 31/12/1994 s. 0021 - 0023

Suomenk. erityispainos Alue 15 Nide 14 s. 0165

Ruotsink. erityispainos Alue 15 Nide 14 s. 0165



KOMISSION PÄÄTÖS, tehty 14 päivänä marraskuuta 1994, yhteisön ekotuotemerkin myöntämistä maanparannusaineille koskevien ekologisten perusteiden laatimisesta (94/923/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun neuvoston asetuksen (ETY) N:o 880/92(1) ja erityisesti sen 5 artiklan 1 kohdan toisen alakohdan, sekä katsoo, että asetuksen (ETY) N:o 880/92 5 artiklan 1 kohdan ensimmäisessä alakohdassa säädetään, että tuotemerkin myöntämisehdot määräytyvät tuoteluokittain, asetuksen (ETY) N:o 880/92 10 artiklan 2 kohdassa säädetään, että tuotteen ekologiset vaikutukset on arvioitava tuoteluokkiin sovellettavien erityisperusteiden mukaan, asetuksen (ETY) N:o 880/92 6 artiklan säännösten mukaisesti komissio on kuullut tärkeimpiä etujärjestöjä neuvoa-antavassa foorumissa, ja tässä päätöksessä määrätyt toimenpiteet ovat asetuksen (ETY) N:o 880/92 7 artiklan mukaisesti perustetun komitean lausunnon mukaisia, ON TEHNYT TÄMÄN PÄÄTÖKSEN: 1 artikla Tuoteluokka "maanparannusaineet" määritellään seuraavasti: "Kotipuutarhanhoitoon merkkituotteina myydyt aineet, jotka on tarkoitettu maahan lisättäviksi sen fyysisten ja biologisten ominaisuuksien parantamiseksi ympäristöä vahingoittamatta." 2 artikla Edellä 1 artiklassa määritellyn tuoteluokan ekologiset vaikutukset arvioidaan liitteessä esitettyjen erityisten ekologisten perusteiden mukaan. 3 artikla Tuoteluokan määritelmä ja siihen liittyvät erityiset ekologiset perusteet ovat voimassa kolme vuotta tämän päätöksen voimaantulopäivästä laskien. 4 artikla Hallinnollisista syistä on tälle tuoteluokalle annettu koodinumero "003". 5 artikla Tämä päätös on osoitettu kaikille jäsenvaltioille. Tehty Brysselissä 14 päivänä marraskuuta 1994. Komission puolesta Yannis PALEOKRASSAS Komission jäsen (1) EYVL N:o L 99, 11.4.1992, s. 1 LIITE MAANPARANNUSAINEITA KOSKEVAT EKOLOGISET PERUSTEET Ekologiset perusteet Saadakseen ekotuotemerkin maanparannusaineen on täytettävä kaikki jäljempänä mainitut perusteet. Tuotteen alkuperä Ekotuotemerkin myöntämistä harkitaan ainoastaan silloin, kun maanparannusaineen orgaaninen aines koostuu käsitellyistä tai kierrätetyistä jätteistä (jätteitä koskevan direktiivin 75/442/ETY ja sen liitteen 1 mukaisesti). Huomautus: ilmaus "orgaaninen aines" tarkoittaa yleisesti elävistä organismeista koostuvaa, muodostettua tai peräisin olevaa ainetta. Jos tuote sisältää vedenpuhdistamoista peräisin olevaa lietettä, on lietteen arvojen noudatettava direktiivin 86/278/ETY liitteessä I B määrättyjä rajoja. Käyttökelpoisuus Merkintä Tuotteen pakkaukseen kiinnitetyssä etiketissä on oltava seuraavat tiedot: - markkinoille saattamisesta vastaavan toimielimen nimi ja osoite, - kuvaus, josta ilmenee tuotetyyppi ja joka sisältää ilmauksen "maanparannusaine", - säilytysohjeet, viimeinen käyttöpäivämäärä, valmisteen eränumero, - selostus tuotteen käytöstä ja käytön rajoituksista; ilmoitus kasvityypistä, jolle tuote on tarkoitettu (kalkinkarttajat tai kalkkipitoiset kasvit), - luettelo tärkeimmistä raaka-aineista (enemmän kuin 10 % tilavuudesta), joita tuotteen valmistukseen on käytetty; jätetyyppi on tarkennettava: kiinteät kaupunkijätteet, puhdistamoliete, maatalous-, metsänhoito-, teollisuus- ja kaupalliset jätteet, alakohtaisesti täsmennettynä (elintarviketeollisuus, paperinvalmistaminen jne.), - käyttöohje ja annosteluohje kiloina tai litroina tuotetta neliömetriä ja vuotta kohden ilmaistuna, - käsittelyä ja käyttöä koskevat varoitukset. Tuotteen vaikutus Kaikki tuotteet on toimitettava kiinteässä muodossa, ja niiden on sisällettävä vähintään 25 painoprosenttia kuiva-ainetta. Vähimmäiskäyttöasteen on oltava sellainen, että orgaanisten aineiden pitoisuus palamishäviöllä mitattuna on vähintään 500 g neliömetriä kohden (kuiva paino). Tuotteiden on oltava vaarattomia kasvien synnylle ja kasvulle, siten kuin ne on määritelty asianmukaisessa kasvutestissä. Maaperän pilaantuminen, vesien saastuminen Tuotteiden alkuainepitoisuus tuotteessa ei saa ylittää seuraavia arvoja (mitattuina kuiva-aineen painosta): >TAULUKON PAIKKA> Tuotteet eivät saa sisältää mitään lindaanilla, kypermetriinillä tai promekarbilla käsiteltyä aineosaa. Ravintoainepitoisuus Kun annosteluohjetta noudatetaan, ei enimmäisravintoainepitoisuus saa ylittää - 8 g/m2 kokonaistyppeä, - 6 g/m2 P2O5, - 12 g/m2 K2O. Huomautus: Tuotteiden ei tarvitse täyttää näitä perusteita, jos ne sisältävät alle 10 % (paino-osuutta) ravintoaineita ensimmäisen käyttökauden aikana. Näiden tuotteiden (esimerkiksi olkikerrosten) hiili-typpisuhde ylittää 30/1. Terveys, turvallisuus Pääasiallisten patogeenisten mikrobien määrä ei saa ylittää seuraavassa taulukossa mainittuja ylärajoja: >TAULUKON PAIKKA> Haitat Tuotteet eivät saa levityksen jälkeen erittää mitään pitkäaikaista epämiellyttävää hajua. Tuotteet eivät saa sisältää lasinpalasia, rautalankaa, kovaa metallia tai muovia, joka saattaisi vaarantaa ihmisten terveyden. Tuotteet eivät saa tuoda maaperään kohtuuttomia määriä rikkaruohojen siemeniä tai niiden lisääntyviä osia. Testi- ja analyysimenetelmät Raskaiden metallien testi- ja analyysimenetelmien on noudatettava direktiivissä 86/278/ETY säädettyjä ohjeita. Kansainvälisen standardin puuttuessa maanparannusaineiden fyysisten ja mikrobiologisten kokeiden suorittamiseksi tarkoitetun testimenetelmän valinta jätetään jäsenvaltioiden omaan harkintaan.